लॉर्ड वोल्डेमॉर्ट
वोल्डेमॉर्ट अपना पदार्पण "हैरी पॉटर और पारस पत्थर" से करता है। इस उपन्यास में रोलिंग ने उसे अनिष्ट देव के रूप में प्रस्तुत किया है जिसने हैरी के माता-पिता जेम्स पॉटर और लिली पॉटर की हत्या की है। परन्तु माँ के हैरी के प्रति प्यार और बलिदान की इछाश्क्ति के कारण वोल्डेमॉर्ट के मृत्यु श्राप मृत्यु दंशम से शिशु हैरी बच जाता है और परिणामस्वरूप वोल्डेमॉर्ट शरीर खो देता है तथा हैरी के माथे पर निशान बन जाता है। इस भाग में वोल्डेमॉर्ट पारस पत्थर प्राप्त करके अपनी खोयी हुये शरीर को फिर से प्राप्त करने का असफल प्रयास करता है। इस उदेश्य को पूरा करने के लिये वह प्रोफ़ेसर क्विरल की मदद लेता है तथा उसके सर के पीछे आ जाता है। फिर भी हैरी अंत में उसे पारस पत्थर चुराने से रोक देता है।
अंगिरा मैन्यु
अंगिरा मैन्यु अथवा अह्रिमान् पारसी पंथ में नकारात्मक अथवा विनाशक शक्तियों के स्वामी के रूप में वर्णित है। यह अहुर मज़्द के विरोधी देवता के रूप में स्वीकार किया गया है। यह पारसी पंथ की मौलिक संकल्पना माना जाता है, हालाँकि, अन्य प्राचीन ग्रन्थों में वर्णित द्वैतवाद की भांति इस अहुर मज़्द - अह्रिमान् रुपी संकल्पना को भी ईश्वर-शैतान, शुभ-अशुभ, सत्य-असत्य या पाप-पुण्य की शक्तियों के द्वैतवाद के रूप में देखा जाता है। अहुर मज़्द को जीवन, प्रकाश और नैतिकता का स्रोत माना गया है और अहिरमन को अन्धकार तथा मृत्यु का।